Komission lausunto EY:n perustamissopimuksen 251 artiklan 2 kohdan kolmannen alakohdan c alakohdan nojalla Euroopan parlamentin ehdottamista tarkistuksista neuvoston yhteiseen kantaan ehdotuksesta Euroopan parlamentin ja neuvoston päätökseksi yksityisoikeutta koskevan erityisohjelman perustamisesta vuosiksi 2007–2013 osana perusoikeuksien ja oikeusasioiden yleisohjelmaa Komission ehdotusta muuttava EY:n perustamissopimuksen 250 (2) artiklan nojalla /* KOM/2007/0557 lopull. - COD 2005/0040 */





[pic] | EUROOPAN YHTEISÖJEN KOMISSIO | Bryssel 20.9.2007 KOM(2007) 557 lopullinen 2005/0040 (COD) KOMISSION LAUSUNTO EY:n perustamissopimuksen 251 artiklan 2 kohdan kolmannen alakohdan c alakohdan nojalla Euroopan parlamentin ehdottamista tarkistuksista neuvoston yhteiseen kantaan ehdotuksesta EUROOPAN PARLAMENTIN JA NEUVOSTON PÄÄTÖKSEKSI yksityisoikeutta koskevan erityisohjelman perustamisesta vuosiksi 2007–2013 osana perusoikeuksien ja oikeusasioiden yleisohjelmaa KOMISSION EHDOTUSTA MUUTTAVA EY:n perustamissopimuksen 250 (2) artiklan nojalla 2005/0040 (COD) KOMISSION LAUSUNTOEY:n perustamissopimuksen 251 artiklan 2 kohdan kolmannen alakohdan c alakohdan nojalla Euroopan parlamentin ehdottamista tarkistuksista neuvoston yhteiseen kantaanehdotuksesta EUROOPAN PARLAMENTIN JA NEUVOSTON PÄÄTÖKSEKSI yksityisoikeutta koskevan erityisohjelman perustamisesta vuosiksi 2007–2013 osana perusoikeuksien ja oikeusasioiden yleisohjelmaa 1. JOHDANTO EY:n perustamissopimuksen 251 artiklan 2 kohdan kolmannen alakohdan c alakohdan mukaan komissio antaa lausunnon Euroopan parlamentin toisessa käsittelyssä ehdottamista tarkistuksista. Tämä on komission lausunto parlamentin ehdottamasta tarkistuksesta. 2. Tausta Komissio esitti ehdotuksen 6. huhtikuuta 2005, ja se toimitettiin Euroopan parlamentille ja neuvostolle 26. huhtikuuta 2005. Euroopan talous- ja sosiaalikomitea antoi ehdotuksesta lausuntonsa 19. tammikuuta 2006. Euroopan parlamentti teki siihen seitsemän tarkistusta ensimmäisessä käsittelyssä 14. joulukuuta 2006 pidetyssä täysistunnossa. Neuvosto vahvisti yhteisen kantansa 13. kesäkuuta 2007. Komissio antoi sitä koskevan tiedonannon 19. kesäkuuta 2007. Euroopan parlamentti teki yhden tarkistuksen toisessa käsittelyssä 11. heinäkuuta 2007 pidetyssä täysistunnossa. 3. EHDOTUKSEN TAVOITE Komission ehdotuksen tarkoituksena on yksityisoikeutta koskevan erityisohjelman perustaminen. Erityisohjelman tavoitteet ovat seuraavat: a) edistää oikeudellista yhteistyötä pyrkimyksenä luoda todellinen Euroopan oikeusalue yksityisoikeudellisissa asioissa vastavuoroisen tunnustamisen ja keskinäisen luottamuksen pohjalta; b) edistää valtioiden rajat ylittävien yksityisoikeudellisten menettelyjen sujuvan käsittelyn esteiden poistamista jäsenvaltioissa; c) parantaa yksityishenkilöiden ja yritysten jokapäiväistä elämää mahdollistamalla oikeuksien käyttäminen koko Euroopan unionissa erityisesti edistämällä oikeussuojan saatavuutta; d) lujittaa oikeus- ja hallintoviranomaisten sekä oikeusalan ammattilaisten välisiä yhteyksiä, tietojenvaihtoa ja verkottumista erityisesti tukemalla oikeusalan koulutusta näiden viranomaisten ja ammattilaisten keskinäisen ymmärtämyksen parantamiseksi. 4. Komission lausunto Euroopan parlamentin tarkistuksista 4.1. Tarkistukset, jotka komissio hyväksyy sellaisinaan Komissio hyväksyy Euroopan parlamentin ainoan tarkistuksen . Tarkistus koskee uutta johdanto-osan kappaletta, jonka sisällöstä on jo keskusteltu neuvoston ja komission kanssa. Kyse on päätöksessä säädetyn hallintokomitean työskentelyä koskevien tietojen antamisesta Euroopan parlamentille. Komissio ilmoitti täysistunnossa käydyssä äänestyksessä seuraavaa: ”Komissio sitoutuu yksityisoikeutta koskevan erityisohjelman perustamisesta vuosiksi 2007-2013 tehdyn Euroopan parlamentin ja neuvoston päätöksen täytäntöönpanotoimenpiteiden osalta poikkeuksellisesti toimittamaan mainittua erityisohjelmaa koskevat vuotuiset työohjelmaluonnokset mahdollisimman pian asiasta vastaavan valiokunnan puheenjohtajalle sen lisäksi, että luonnokset toimitetaan komiteamenettelyrekisterin kautta. Komissio ilmoittaa lisäksi parlamentille mahdollisimman pian mahdollisista muutoksista, joita on tehty komiteoiden kokouksen seurauksena.” 5. Päätelmä Komissio muuttaa ehdotustaan edellä kuvatulla tavalla EY:n perustamissopimuksen 250 artiklan 2 kohdan mukaisesti.